
_START_ARTICLE_
Røsnæs
_START_PARAGRAPH_
Røsnæs eller Refsnæs er en halvø på Nordvestsjælland, beliggende mellem Kalundborg Fjord og Sejerøbugten. _NEWLINE_Spidsen af halvøen, med Røsnæs Fyr, er Sjællands vestligste punkt. Syd for Røsnæs går fjorden ind til Kalundborg Havn. Denne fjord afgrænses mod syd af Asnæs, en anden landtange._NEWLINE_Røsnæsgården blev købt af staten i 1964 for at gøre området mere tilgængeligt for befolkningen. Arealet er på 200 ha. og der er blandt andet en naturlejrplads. I Skanseskoven på nordsiden af halvøen er der et rigt fugleliv, og en yndet rasteplads for trækfugle._NEWLINE_På Røsnæs lå Kysthospitalet på Refsnæs og her ligger stadig Synscenter Refsnæs.